Adolph John Paschang

**Adolph John Paschang**, M.M. (kinesisk: 柏增主教, pinyin: *Bǎi zēng zhǔjiào*: født 16. april 1895 i Martinsburg i Audrain County i Missouri, død 3. februar 1968 i Hongkong) var en amerikansk katolsk prelat som var biskop av Jiangmen i Kina fra 1946 til sin død i 1968. Han var medlem av Maryknoll Society og nødhjelper og lærer i Sør-Kina tidlig på 1900-tallet. Han ble arrestert i 1951 av kommunistene, torturert, og utvist fra Folkerepublikken Kina i 1952. 
## Liv og virke
### Bakgrunn
Adolph John Paschang ble født i Martinsburg i Audrain County i Missouri. Han vokste opp på en gård der, studerte ved *Campion College of the Sacred Heart* (1916; senere Campion High School),deretter ved *St. Louis University High School* i St. Louis, deretter ved *Kenrick Seminary* i St. Louis. 

### Prest
Han ble med i det nystiftede *Catholic Foreign Mission Society of America*, ofte kjent som *Maryknoll Fathers and Brothers*, og ble presteviet den 21. mai 1921 av New Yorks erkebiskop Patrick Joseph Hayes. Etter ordinasjonen ble Paschang umiddelbart sendt til Kongmoon (= *Jiangmen*) i Kina.

Paschang forkynte og arbeidet i Sør-Kina, og tok seg av Gaozhou, tidligere kjent som *Kochow*. Særligh arbeidet Paschang ved *Sacred Heart School* i Gaozhou, Maoming, den andre skolen som ble grunnlagt av Maryknoll-medlemmer i Kina, av pater Bernard F. Meyer, med åpning den 5. oktober 1923 og de første uteksamineringer den 30. august 1926. Han arbeidet også i Yangjiang (tidligere kjent som *Yeungkong*), Jiaying (tidligere kjent som *Kaying*), Taishan (tidligere kjent som *Toishan*) og Jiangmen.

### Apostolisk vikar av Kongmoon (Jiangmen), titulærbiskop
Han ble utnevnt av pave Pius XI til apostolisk vikar av Kongmoon den 17. juni 1937, og bispeviet den 30. november 1937. Hovedkonsekrerende var biskop Francis Xavier Ford M.M. (Kaying /Meixian); medkonsekrerende biskoper var Enrico Pascal Valtorta P.I.M.E. (Hongkong) og Gustave-Joseph Deswazières M.E.P. (Beihai).

Han gjennomlevde den japanske invasjonen og okkupasjonen av Kina under andre verdenskrig.

#### Andre verdenskrig
Japan invaderte Kina i faser på 1930-tallet og tok gradvis sørlige Kina mot slutten av tiåret. Frem til angrepet på Pearl Harbor i 1941 var Paschang og hans bispedømme relativt uforstyrret av japanske styrker, gitt at hans amerikanske statsborgerskap.

I februar 1941 fikk Paschang et tillatelse fra de japanske okkupasjonsstyrkene til å besøke Hongkong. Det virkelige formålet med flyttingen hans var å stikke inn i de områdene i sitt bispedømme som ikke var okkupert av japanerne, for å besøke prestene og ordenssøstrene der.

Under oppholdet i Hongkong, ankom pater Joe Sweeney («Fr. Big Joe») fra *Gate of Heaven Leprosarium* i Ngaimen ankom og fortalte om den eventyrlige ferd han nettopp hadde foretatt:Mmotorbåten med «Fr. Big Joe» og andre passasjerer var blitt angrepet av en japansk patruljebåt mot kvelden, men de unnslapp å bli tatt til fange da mørket senket seg og lot dem gli usett forbi patruljebåten. Biskop Paschang måtte ta samme rute og samme risiko på sin retur.

Mens biskop Paschang var i Hongkong, foretok han ordinasjoner i kapellet på *Dominican Rosary Hill,* under biskop Enrico Valtortas fravær.

### Biskop av Jiangmen / Kongmoon
Så ble han utnevnt til biskop av det katolske bispedømme Jiangmen (tidligere kjent som *Kongmoon*) den 11. april 1946. 

I mai 1946 ankom biskop Paschang *Maryknoll Stanley House* i Hongkong for en konferanse med mer enn et dusin bispedømmeledere (ordinarier) fra Sør-Kina, inkludert de fire ordinarene fra Maryknoll. Han ankom med et van Dyke-skjegg – bare hans episkopale rang reddet ham fra den vanlige Stanley-praksis med å insistere på fjerning av misjonærenes skjegg.
#### Tidlige år med kommunistisk styre
Etter (den kommunistiske) frigjøringen av Fastlands-Kina valgte han å forbli på sin post. Han ble snart tatt til fange og torturert av de kinesiske kommunistiske myndigheter.

Den 5. desember 1951 ble Paschang tvunget til å kontakte Stanley House i Hongkong tre ganger for å formidle informasjon om at de kinesiske kommunistene krevde 22.000 amerikanske dollar. Den 7. desember 1951 ble løsepengene redusert til 6.000 amerikanske dollar, men ingenting ble betalt for biskopen.

Den 19. desember 1951 ble lignende nyheter rapportert i The New York Times: *«Den 18. desember sa en offisiell romersk-katolsk talsmann i dag at en 56 år gammel biskop, den høyærverdige Adolph Paschang fra Kongmoon i Kwangtung-provinsen, hadde blitt banket opp igjen der etter at kirken nektet å betale «løsepenger» til de kinesiske kommunistene som et middel for å redde ham fra volden under den intensiverte «jordreformen» i den sørøstlige kystprovinsen.»* Biskop Paschang ble så alvorlig torturert og sterkt nedbrutt som person.

#### Kommunistens løslatelse av Pasching til Hongkong
Fader William Downs skrev i sin *Maryknoll Hong Kong Chronicle* den 9. juni 1952: *«Biskop Paschang, etter å ha blitt svært dårlig behandlet ... ble til slutt utvist fra Kina»*. De marsjerte biskop Paschang *«fra hans misjon i Pakkai»* (nå kalt Beijie, der katedralen for Jiangmen bispedømme lå), *«plasserte ham på en [[djunke]] og seilte av gårde – han visste ikke hvor han skulle bringes, og tanken på fader [[Sandy Cairns]]' ulykkelige endelikt i hendene på japanerne må ha streifet ham»*.

Fredag kveld den 6. juni 1952 krysset Paschang den kinesiske grensen til det portugisiske Macau. Den 9. juni 1952 nådde han endelig Hongkong. Mange journalister ventet spent på ham ved piren i Hongkong. Ved ankomst kunne biskop Adolph Paschang fortelle hvordan han var blitt tvunget til å knele på brudne murstein vinterstid i 1951.

### Senere år

Etter at den kommunistiske regjering hadde utvist ham, bodde biskop Pasching i *Maryknoll Stanley House*, hovedsetet til *Maryknoll Fathers and Brothers* i Hongkong, besøkte USA men vendte raskt tilbake til Hongkong ut av kjærlighet til det kinesiske folk.

I mars1957 ble han rammet av en alvorlig cerebral trombose, og ble innlagt opå sykehus. Etter dette var han ute av stand til å gå. Canossasøstrenes *St. Francis Hospital* i Wan Chai forble hans hjem det meste av ett år. I oktober insisterte Paschang på å forlate sykehuset, og kom tilbake til *Maryknoll Stanley House*. Etter et møte med den besøkende generalfuperior fader  John Comber, ble det foretatt endringer slik at han finn en liten *suite* i førsteetasje ved siden av kjøkkenet, og fikk påpassing av en omsorgsfull *houseboy*, Ah Fung.
I mai 1958 ble han til slutt helt avhengig av rullestol. Men han klarte å følge messe daglig og i noen grad under liturgier. 

Den 3. februar 1968 døde biskop Paschang på *St. Paul's Hospital* i Causeway Bay i Hongkong.

 
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Biskop James Anthony Walsh, M.M. (1867-1936) *1933 
* Biskop Francis Xavier Ford M.M. (1892-1952) *1935
* Biskop *Adolph John Paschang* M.M. (1895-1968) *1937

## Referanser